Diari Oficial de la Generalitat Valenciana


Sumari del DOGV 3983, del 20-04-2001 (2001/3050)

Informació pública del projecte de reparcel·lació i urbanització de la unitat d'execució del pla parcial Germanies.
-------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3050


Organisme emissor
:   Ajuntament de Real de Gandia

Tipus de document
:   Anunci

Informació pública del projecte de reparcel·lació i urbanització de la unitat d'execució del pla parcial Germanies. [2001/F3050]
  
El Plenari de l'ajuntament, en la sessió del dia 26 de gener de 2001, ha adoptat el següent acord:
  
«El Plenari de l'ajuntament, per unanimitat dels membres assistents a la sessió (nou regidors), acorda:
  
1. Estimar l'al·legació presentada pel senyor Juan Francisco Abargues Escolano i la senyora María Dolores López Salguero, en el sentit d'efectuar l'adjudicació corresponent a la finca aportada número 8 en el seu favor, en atenció al principi registrat de tracte successiu.
  
2. Estimar l'al·legació presentada pel senyor Rafael López Sanchis, amb la modificació de les dades corresponents a la cabuda de la finca aportada i, conseqüentment, l'adjudicació corresponent a aquella.
  
3. Desestimar les restants al·legacions presentades, en mèrit i de conformitat amb tot el que ha sigut exposat en el cos del present informe.
  
4. Corregir la superfície de la finca aportada número 12 a fi d'ajustar-la a la realitat, deduint d'aquesta la part de terrenys (vials) que pertany a l'Ajuntament de Real de Gandía, amb la correlativa reducció de l'adjudicació indegudament atribuïda en el projecte inicial als senyors Pérez Gea-Bañuls, conforme a allò que s'ha manifestat amb anterioritat.
  
5. Aprovar el programa per al desenvolupament de l'actuació integrada.
  
6. Aprovar el projecte de reparcel·lació de la unitat d'execució del pla parcial Germanies d'aquesta localitat, i publicar l'acord aprovatori en el Diari Oficial de la Generalitat Valenciana, en un periòdic de la província de difusió a la localitat i al tauler d'anuncis de l'ajuntament, així com notificar-ho individualment als interessats, i remetre'n còpia a l'òrgan competent de la comunitat autònoma.
  
7. Adquirida la fermesa d'aquest acord en via administrativa, es procedirà a la formalització i inscripció de la reparcel·lació, conforme als article 169 i 310 de la Llei del Sòl, i 92 i 113 del Reglament de Gestió Urbanística, i es produirà, d'acord amb les prescripcions dels articles 168 de la Llei del Sòl i 124 i concordants del Reglament de Gestió Urbanística, la cessió de dret al municipi, en ple domini i lliure de càrregues, de tots els terrenys de cessió obligatòria segons el pla, per a la seua incorporació al patrimoni municipal del sòl o la seua afectació als usos previstos; respecte als drets i càrregues que s'han d'extingir i de les plantacions, obres, edificacions, instal·lacions i millores que s'han de destruir, l'acord de reparcel·lació tindrà el mateix efecte que l'acta d'ocupació a efectes expropiatoris, i quedaran les finques resultants afectes al pagament del saldo del compte de liquidació.
  
8. Facultar l'alcalde per a l'impuls de les actuacions al·ludides en l'apartat anterior, així com per a la pràctica de rectificacions i esmenes pertinents en matèria de titularitat, i en general, per a totes les que no requerisquen acord del Ple de l'ajuntament.
  
9. Aprovar el projecte d'urbanització de la unitat d'execució del pla parcial Germanies d'aquesta localitat.
  
10. Continuar amb la resta de tràmits necessaris per a l'efectivitat del present acord.»
  
Contra aquest acte, que posa fi a la via administrativa es pot interposar potestativament i amb caràcter previ un recurs de reposició davant l'òrgan de l'entitat local que l'ha dictat, en el termini d'un mes, o directament un recurs contenciós administratiu, davant l'òrgan jurisdiccional competent, en el termini de dos mesos des de la recepció d'aquesta notificació, d'acord amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú.